《典午和尚赞》
宋代·释慧远

濯锦之源，怒涛汹涌吞三峡。
合浦之渊，巨浪腾空接五湖。
夺双标随手便掷，考丹霞复得贤无。
颅顶方衣，踞死心席面而饱饮鴆毒。
雕眉象准，造湛堂虎穴而断命丧躯。
彻黄龙三关巴鼻，脱临济十世规模。
牛关马头出没，佛病祖病痛除。
稽首瞎驴，非横灭族。
水无鳞介，岩有涂毒。
义断情忘，亲承付嘱。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。